คลอดกม.การคลังใช้ปีงบ62
คลังชง สนช.เคาะกฎหมายการเงินการคลัง พ.ค.นี้ คาดเริ่มใช้ปีงบประมาณ 2562นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ร่างพระราชบัญญัติ (พ.ร.บ.) การเงินการคลังของรัฐ อยู่ระหว่างการพิจารณาของสำนักงานคณะกรรมการกฤษฎีกา คาดว่าจะเสนอให้สภานิติบัญญัติแห่งชาติ (สนช.) พิจารณาได้ในเดือน พ.ค.นี้ ซึ่งกฎหมายจะมีผลบังคับใช้ในการจัดทำงบประมาณรายปี 2562สำหรับสาระสำคัญของร่าง พ.ร.บ.การเงินการคลังของรัฐ ได้มีการปรับปรุงแก้ไขบางประการในชั้นคณะกรรมการกฤษฎีกาให้มีความชัดเจนมากขึ้น เช่น กรอบการก่อหนี้สาธารณะ การตั้งงบประมาณมาเพื่อชดใช้หนี้และการตั้งงบประมาณแบบขาดดุลว่าต้องไม่ให้เกินเท่าไร ซึ่ง สศค.คาดว่าการจัดทำงบประมาณแบบสมดุลจะจัดทำได้ในอีก 8-9 ปีข้างหน้า ปัจจุบันถึงกฎหมายยังไม่มีผลบังคับแต่รัฐบาลก็รักษากรอบวินัยการเงินคลังอย่างเข้มงวด เช่น กรอบการก่อหนี้สาธารณะไม่เกิน 60% ของจีดีพีทั้งนี้ ร่าง พ.ร.บ.การเงินการคลังของรัฐ ได้ผ่านความเห็นชอบจากคณะรัฐมนตรี (ครม.) เมื่อวันที่ 15 มี.ค. 2559 โดยเป็นกฎหมายว่าด้วยการเงินการคลังของรัฐที่กำหนดกรอบวินัยทางการเงินการคลัง รวมถึงหลักเกณฑ์เกี่ยวกับกรอบการคลังระยะปานก
18 เม.ย. 2560

คลังชง สนช.เคาะกฎหมายการเงินการคลัง พ.ค.นี้ คาดเริ่มใช้ปีงบประมาณ 2562นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ร่างพระราชบัญญัติ (พ.ร.บ.) การเงินการคลังของรัฐ อยู่ระหว่างการพิจารณาของสำนักงานคณะกรรมการกฤษฎีกา คาดว่าจะเสนอให้สภานิติบัญญัติแห่งชาติ (สนช.) พิจารณาได้ในเดือน พ.ค.นี้ ซึ่งกฎหมายจะมีผลบังคับใช้ในการจัดทำงบประมาณรายปี 2562สำหรับสาระสำคัญของร่าง พ.ร.บ.การเงินการคลังของรัฐ ได้มีการปรับปรุงแก้ไขบางประการในชั้นคณะกรรมการกฤษฎีกาให้มีความชัดเจนมากขึ้น เช่น กรอบการก่อหนี้สาธารณะ การตั้งงบประมาณมาเพื่อชดใช้หนี้และการตั้งงบประมาณแบบขาดดุลว่าต้องไม่ให้เกินเท่าไร ซึ่ง สศค.คาดว่าการจัดทำงบประมาณแบบสมดุลจะจัดทำได้ในอีก 8-9 ปีข้างหน้า ปัจจุบันถึงกฎหมายยังไม่มีผลบังคับแต่รัฐบาลก็รักษากรอบวินัยการเงินคลังอย่างเข้มงวด เช่น กรอบการก่อหนี้สาธารณะไม่เกิน 60% ของจีดีพีทั้งนี้ ร่าง พ.ร.บ.การเงินการคลังของรัฐ ได้ผ่านความเห็นชอบจากคณะรัฐมนตรี (ครม.) เมื่อวันที่ 15 มี.ค. 2559 โดยเป็นกฎหมายว่าด้วยการเงินการคลังของรัฐที่กำหนดกรอบวินัยทางการเงินการคลัง รวมถึงหลักเกณฑ์เกี่ยวกับกรอบการคลังระยะปานกลาง การจัดหารายได้ การกำหนดแนวทางในการจัดทำงบประมาณรายจ่ายของแผ่นดิน การบริหารการเงินและทรัพย์สิน การบัญชีทุนหมุนเวียน การก่อหนี้หรือการดำเนินการที่ผูกพันทรัพย์สินหรือภาระทางการเงิน หลักเกณฑ์กำหนดวงเงินสำรองจ่าย เพื่อกรณีฉุกเฉินหรือจำเป็นและการอื่นที่เกี่ยวข้องนายกฤษฎา กล่าวว่า สาระสำคัญของร่างกฎหมาย คือ 1.การกำหนดวินัยการเงินการคลังของรัฐเป็นการทั่วไป ได้แก่ หลักดำเนินนโยบายการคลังของรัฐ การจัดทำกรอบการคลังระยะปานกลาง หลักการดำเนินมาตรการที่ก่อให้เกิดภาระผูกพันมากกว่า 1 ปี หรือเกิดการ สูญเสียรายได้หลักการดำเนินมาตรการนอกเหนือภารกิจปกติและหลักการนำเงินส่งคลัง2.การกำหนดวินัยการเงินการคลังของรัฐเป็นการเฉพาะด้าน 6 ด้าน ได้แก่ รายได้แผ่นดิน รายจ่าย แนวทางการจัดทำงบประมาณรายจ่ายของแผ่นดิน การก่อหนี้การบริหารการเงินและทรัพย์สิน และเงินนอกงบประมาณและทุนหมุนเวียน และ 3.การกำหนดวินัยเกี่ยวกับการบัญชีภาครัฐ การรายงาน และการตรวจสอบ เพื่อให้ภาครัฐได้รับการตรวจสอบจากสาธารณชนและหน่วยงานของรัฐที่เกี่ยวข้องและมีความโปร่งใสนายกฤษฎา กล่าวว่า ทั้งหมดจะช่วยยกระดับมาตรฐานการคลังของประเทศมีประสิทธิภาพยั่งยืน โปร่งใส และมีกลไกการตรวจสอบได้สร้างความเชื่อมั่นให้กับเศรษฐกิจ